b'\n_START_ARTICLE_\nCarl Edvard Gyldenstolpe\n_START_PARAGRAPH_\nCarl Edvard Gyldenstolpe (7. elokuuta 1770, Naantalin maalaiskunta \xe2\x80\x93 11. huhtikuuta 1831, Helsinki) oli suomalainen juristi, joka toimi Suomen senaatin oikeusosaston varapuheenjohtajana ja senaatin prokuraattorina. Turun akatemiassa suorittamiensa opintojen (1786\xe2\x80\x931788) j\xc3\xa4lkeen h\xc3\xa4n p\xc3\xa4\xc3\xa4si Turun hovioikeuteen auskultantiksi. Toimittuaan hovioikeudessa useissa eri viroissa h\xc3\xa4net nimitettiin 1798 asessoriksi ja hovioikeudenneuvokseksi 1809. Suomen tultua osaksi Ven\xc3\xa4j\xc3\xa4n keisarikuntaa Gyldenstolpe osallistui aateliss\xc3\xa4\xc3\xa4dyn edustajana Porvoon valtiop\xc3\xa4iville 1809. Valtiop\xc3\xa4ivill\xc3\xa4 h\xc3\xa4net valittiin hallituskonseljin oikeusosaston j\xc3\xa4seneksi. H\xc3\xa4n oli niit\xc3\xa4 aatelisia, jotka valitsivat j\xc3\xa4seni\xc3\xa4 Suomen l\xc3\xa4hetyst\xc3\xb6\xc3\xb6n elokuussa 1808. H\xc3\xa4n laati l\xc3\xa4hetyst\xc3\xb6n ohjes\xc3\xa4\xc3\xa4nn\xc3\xb6n niin ettei se voinut toimia valtiop\xc3\xa4ivien valtuuksin. Gyldenstolpe oli Porvoon valtiop\xc3\xa4ivien merkitt\xc3\xa4vimpi\xc3\xa4 j\xc3\xa4seni\xc3\xa4. H\xc3\xa4n kuului hallituskonseljia suunnitelleeseen komiteaan. Valtioneuvoksen arvon h\xc3\xa4n sai 1812 ja todellisen valtioneuvoksen arvon 1816. Gyldenstolpe m\xc3\xa4\xc3\xa4r\xc3\xa4ttiin koskenperkaus- ja kanavoimist\xc3\xb6iden johtokunnan j\xc3\xa4seneksi 1816\xe2\x80\x931817._NEWLINE_P\xc3\xa4tev\xc3\xa4ksi lakimieheksi tiedetty Gyldenstolpe nimitettiin 1817 Matthias Caloniuksen seuraajaksi senaatin prokuraattorin virkaan. Vuonna 1822 sek\xc3\xa4 senaatin talousosasto ett\xc3\xa4 oikeusosasto saivat varapuheenjohtajan virat. Gyldenstolpe nimitettiin oikeusosaston varapuheenjohtajaksi ja Carl Johan Walleenista tuli prokuraattori. Vuonna 1822 Gyldenstolpe sai salaneuvoksen arvon ja 1827 h\xc3\xa4net korotettiin vapaaherraksi. H\xc3\xa4nelle my\xc3\xb6nnettiin virkaero terveydellisten syiden vuoksi vuoden 1831 lokakuun alusta lukien, mutta h\xc3\xa4n kuoli ennen el\xc3\xa4kep\xc3\xa4ivien alkamista huhtikuussa 1831. Gyldenstolpe oli naimaton.'